CELEX: 32016D2322
Language: da
Date: 2016-12-19 00:00:00
Title: Kommissionens gennemførelsesafgørelse (EU) 2016/2322 af 19. december 2016 vedrørende udformningen af den erklæring om færdiggørelse af ophugning af skibe, der kræves i henhold til Europa-Parlamentets og Rådets forordning (EU) nr. 1257/2013 om ophugning af skibe (EØS-relevant tekst )

20.12.2016   
               
               
                  DA
               
               
                  Den Europæiske Unions Tidende
               
               
                  L 345/117
               
            KOMMISSIONENS GENNEMFØRELSESAFGØRELSE (EU) 2016/2322
      af 19. december 2016
      vedrørende udformningen af den erklæring om færdiggørelse af ophugning af skibe, der kræves i henhold til Europa-Parlamentets og Rådets forordning (EU) nr. 1257/2013 om ophugning af skibe
      (EØS-relevant tekst)
      EUROPA-KOMMISSIONEN HAR —
      under henvisning til traktaten om Den Europæiske Unions funktionsmåde,
      under henvisning til Europa-Parlamentets og Rådets forordning (EU) nr. 1257/2013 af 20. november 2013 om ophugning af skibe og om ændring af forordning (EF) nr. 1013/2006 og direktiv 2009/16/EF (1), særlig artikel 13, stk. 3, litra b), og
      ud fra følgende betragtninger:
      
                  (1)
               
               
                  Ved forordning (EU) nr. 1257/2013 fastsættes krav til skibsophugningsvirksomheder, skibsophugningsanlæg og operatøren af skibsophugningsanlæg for så vidt angår ophugning af skibe, der sejler under en medlemsstats flag.
               
            
                  (2)
               
               
                  I henhold til artikel 13, stk. 2, litra c), i forordning (EU) nr. 1257/2013 skal operatøren af et skibsophugningsanlæg senest 14 dage efter den fuldstændige eller delvise ophugning i overensstemmelse med skibsophugningsplanen sende en erklæring om færdiggørelse til den administration, der udstedte ophugningscertifikatet for skibet. Udformning af erklæringen om færdiggørelse skal være i overensstemmelse med appendiks 7 til Hongkongkonventionen om sikker og miljømæssigt forsvarlig ophugning af skibe, som blev vedtaget i Hongkong den 15. maj 2009 (»Hongkongkonventionen«).
               
            
                  (3)
               
               
                  I henhold til artikel 3, stk. 6, i forordning (EU) nr. 1257/2013 er »skibsophugning« den form for virksomhed, der består i hel eller delvis ophugning af et skib. En erklæring om færdiggørelse er derfor påkrævet i tilfælde af delvis ophugning. Udformningen af erklæringen om færdiggørelse henviser til et enkelt skibsophugningsanlæg. Hvis ophugningen af et enkelt skib finder sted på flere anlæg, kræves der en særskilt erklæring om færdiggørelse for hvert anlæg, der er involveret i processen.
               
            
                  (4)
               
               
                  Foranstaltningerne i denne afgørelse er i overensstemmelse med udtalelse fra udvalget for regulering af skibsophugning, der er nedsat ved artikel 25 i forordning (EU) nr. 1257/2013 —
               
            VEDTAGET DENNE AFGØRELSE:
      Artikel 1
      Erklæringer om færdiggørelse af ophugning af skibe, der udstedes i henhold til artikel 13, stk. 2, litra. c), i forordning (EU) nr. 1257/2013, skal stemme overens med formatet i bilaget til denne afgørelse.
      Artikel 2
      Denne afgørelse træder i kraft på tyvendedagen efter offentliggørelsen i Den Europæiske Unions Tidende.
      
         Udfærdiget i Bruxelles, den 19. december 2016.
         
            
               På Kommissionens vegne
            
            Jean-Claude JUNCKER
            
               Formand
            
         
      
      
         (1)  EUT L 330 af 10.12.2013, s. 1.
      
         BILAG
         
            
         Tekst af billedet
         
            ERKLÆRING OM FÆRDIGGØRELSE
            i henhold til Europa-Parlamentets og Rådets forordning (EU) nr. 1257/2013 om ophugning af skibe
            Dette dokument er en erklæring om færdiggørelse af ophugningen af skibet
            (skibets navn, da det blev modtaget til ophugning/på tidspunktet for afregistrering)
            Oplysninger om skibet, som det blev modtaget til ophugning
            Kendingsnummer eller bogstaver
            Registreringshavn
            Bruttotonnage
            IMO-nummer
            Skibsrederens navn og adresse
            Skibsrederens IMO-identifikationsnummer
            Virksomhedens IMO-identifikationsnummer
            Byggetidspunkt
            DETTE BEKRÆFTER:
            at skibet er blevet ophugget i overensstemmelse med ophugningsplanen og forordning (EU) nr. 1257/2013 på:
            (det godkendte skibsophugningsanlægs navn og beliggenhed)
            og at ophugningen af skibet i overensstemmelse forordning (EU) nr. 1257/2013 blev afsluttet den:
            (dd/mm/åååå)
            (færdiggørelsesdato)
            Udstedt i
            (sted for udstedelse af færdiggørelseserklæring)
            den (dd/mm/åååå)
            (udstedelsesdato)
            (underskrift for operatøren af eller den godkendte repræsentant for skibsophugningsanlægget)